Angys
Angys (Viperidae) – žvynaroplių (Squamata) būrio gyvačių šeima. Išskiria hemotoksinius nuodus, kurie tirpdo kraujo kūnelius ir sukelia vidinius kraujavimus. Šeimoje yra daug nuodingų gyvačių. Europoje yra devynios rūšys, Australijoje, Okeanijoje ir Madagaskare angių nėra. Lietuvoje gyvena viena rūšis – paprastoji angis (Vipera berus, angl. Common adder, vok. Kreuzotter). Mūsų krašte angis dar kitaip vadinama gyvate marguole, margąja gyvate, pantine gyvate. Tai vienintelis nuodingas Lietuvos roplys. Kūno viršus pilkas, pilkai ar tamsiai rudas, 75-80 cm. Išilgai nugaros vingiuotas raištis.